નાગરિક પરિષદના પ્રમુખ જ્યોતિન્દ્ર દવેએ જણાવ્યુ હતું કે, અમદાવાદ, વડોદરા, સુરત, રાકજોકટ, જામનગર, ભાવનગર, જુનાગઢ અને ગાંધીનગર મહાનગરોમાં વાયુ પ્રદૂષણની માત્રા ઊંચી છે. આથી સાવચેતીના પગલાં તરીકે ૧૦ વર્ષ જૂના ડીઝલ વાહનોના ગુજરાતમાં રજિસ્ટ્રેશન પર સરકારે તાત્કાલિક પ્રતિબંધ લાદવો જોઈએ. જાગૃત નાગરિક પરિષદે આ અંગેના ઠરાવ કરીને વાહન વ્યવહાર મંત્રીને રજૂઆત કરી હતી. તેમણે ૩-૧૦-૨૦૧૬ના પત્રથી વાહન વ્યવહાર કમિશનરને સૂચવ્યુ હતું. બાદમાં ઓક્ટોબર-૨૦૧૭માં અમદાવાદનું વાયુ પ્રદૂષણ વધતાં મુખ્ય સચિવે બેઠક બોલાવી જૂના ડીઝલ વાહનો પર પ્રતિબંધની સૂચના આપી હતી.